OpenLLM-France/wikimedia huggingface dataset:
# T d'Andròmeda

T d'Andròmeda (T Andromedae) és una estrella variable del tipus Mira a la constel·lació d'Andròmeda. Com totes les estrelles d'aquest tipus, T d'Andròmeda és una estrella de la branca asimptòtica de les gegants freda de tipus espectral M4e-M7.5e, i la seva variabilitat es produeix periòdicament, amb un període calculat en 281 dies. La lluminositat màxima, però, és diferent a cada cicle de variabilitat, però pot arribar a una magnitud màxima m$_v$ = 7,70.

## Referències

* ↑ «Revised catalog of spectra of Mira variables of types Me and Se». The Astrophysical Journal Supplement Series, 01-11-1974, pàg. 271–307. DOI: 10.1086/190318.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Vitesses radiales. Catalogue WEB: Wilson Evans Batten. Radial velocities: The Wilson-Evans-Batten catalogue». Astronomy and Astrophysics, 01-12-1995, pàg. 269–280.
* ↑ General Catalogue of Variable Stars, s.v. T. And.
# Temperatura de soroll d'una antena

La Termperatura de soroll d'una antena és un paràmetre que descriu quant de soroll produeix una antena en un ambient donat. Aquesta temperatura no és la temperatura física de l'antena, sino que és la temperatura d'una hipotètica resistència a l'entrada d'un receptor ideal que generaria la mateixa quantitat de soroll per unitat d'amplada de banda.
Es pot calcular:
$Ta=1/4\pi \textstyle \int _{0}^{2\pi }\displaystyle \textstyle \int _{0}^{\pi }\displaystyle R(\theta ,\phi )T(\theta ,\phi )\sin(\theta )\partial \theta \partial \phi$
on :
$Ta$ : temperatura de soroll de l'antena
$R(\theta ,\phi )$ : és el diagrama de radiació de l'antena
$T(\theta ,\phi )$ : és la distribució de temperatura que veu l'antena
Llavors en una antena isotròpica (diagrama de radiació constant en totes direccions) la temperatura de soroll seria la mitja de totes les temperatures al voltant de l'antena. En una antena molt directiva la temperatura de soroll només dependria de la temperatura a la que està mirant l'antena.

## Vegeu també

* Factor o figura de soroll
* Soroll tèrmic o de Johnson-Nyquist
* Temperatura de soroll

## Referències

* ↑ Bevelacqua, Pete. «Antenna Temperature (Antenna Noise Temperature)» (en anglès). www.antenna-theory.com. [Consulta: 28 febrer 2017].
* ↑ Ltd, Satellite Signals. «Noise temperature, Noise Figure and Noise Factor» (en anglès). www.satsig.net. [Consulta: 28 febrer 2017].
# Daniel Swarovski

Daniel Swarovski (Georgenthal bei Gablonz, Regne de Bohèmia, avui República Txeca, 24 d'octubre de 1862- Wattens, Àustria, 1956) fou el creador d'una màquina de tall elèctric de cristalls i — arran d'aquest invent — fundador de la companyia de cristalls Swarovski l'any 1895.
El seu pare era un artesà del vidre tallat i era amo d'una petita fàbrica de vidre. Va ser allà on Swarovski va començar treballant com a aprenent i guanyant experiència i habilitats sobre l'art del vidre tallat. El 1892 va patentar una màquina de tall elèctric que facilitava la producció del vidre.
L'empresa va sorgir amb el finançament d'Armand Kosman i Franz Weis, anomenant-se originalment A. Kosmann, Daniel Swarovski & Co., posteriorment escurçada a K.S. & Co.; actualment Swarovski Ag. Es van establir a Wattens, al Tirol, per gaudir de l'energia hidroelèctrica local necessària per al procés de tall, patentat per Swarovski, d'alt consum energètic.

## Referències

* ↑ CrystalFanaticsClub.com - About Swarovski, consultat l'11 de juliol de 2012 (Anglès).
* ↑ Swarovski.com - The History Arxivat 2015-09-24 a Wayback Machine., consultat l'11 de juliol de 2012. (Anglès).

## Vegeu també

* Swarovski
# Diego López Garrido

Diego López Garrido (Madrid, 8 de setembre de 1947) és un polític i jurista espanyol.
Llicenciat en ciències econòmiques i empresarials per l'ICADE, Doctor en Dret i catedràtic de dret constitucional en la Universitat de Castella-la Manxa, i afiliat del PCE es va sumar en 1992 al corrent intern de IU Nova Esquerra juntament amb Cristina Almeida i Nicolás Sartorius. Aquesta tendència demanava una major entesa amb el PSOE i el govern de Felipe González, i va tenir una força d'entre un 10 i un 15%. Quan Nova Esquerra es va convertir en el Partit Democràtic de la Nova Esquerra, encara dintre de Izquierda Unida, va ser dirigent i (posteriorment secretari general). Va ser triat diputat per Madrid a les eleccions generals espanyoles de 1993. En 1994 va ser escollit "Diputat revelació" per l'associació de periodistes parlamentaris, i en 1995 "Diputat més treballador". A les eleccions generals espanyoles de 1996 fou novament elegit diputat per Madrid, però va ser sancionat en IU per trencar en diverses ocasions la disciplina de vot. El PDNI abandona en 1997 IU per a integrar-se poc després en el Partit Socialista Obrer Espanyol. Per això, entre 1997 i 2000, va romandre com a diputat del Grup Mixt del Congrés dels Diputats.
A les eleccions generals espanyoles de 2000 va ser escollit diputat del PSOE per Madrid i al juliol de 2001 va ser escollit membre de la Comissió Executiva Federal del Partit Socialista. Reelegit diputat a les eleccions generals espanyoles de 2004, va ser Portaveu del Grup Parlamentari Socialista al Congrés dels Diputats entre els anys 2006 (quan va substituir Alfredo Pérez Rubalcaba, qui passava a ésser ministre de l'Interior) i 2008, quan el va succeir José Antonio Alonso, passant López Garrido a ocupar el càrrec de secretari d'estat per a la Unió Europea.

## Referències

* ↑ «Notícia de la Cadena SER». Arxivat de l'original el 2011-11-24. [Consulta: 7 agost 2008].

## Enllaços externs

* Diego López Garrido com a portaveu parlamentari del PSOE durant una roda de premsa Arxivat 2008-11-22 a Wayback Machine.
# Telmatoscopus kalabakensis

Telmatoscopus kalabakensis és una espècie d'insecte dípter pertanyent a la família dels psicòdids.

## Descripció

* Mascle: cos de color marró; vèrtex i escap molt allargats; front amb una escassa franja de pèls; tòrax sense patagi; membranes alars lleugerament tenyides de color marró amb taques marrons a les bifurcacions i els extrems de la nervadura; vena subcostal llarga, la qual s'estén més enllà de la base de les venes radials 2 i 3; ales de 2,6 mm de llargària i 1,1 d'amplada.
* Femella: similar al mascle, però amb l'escap més curt (gairebé tres vegades la longitud del pedicel), la vena cubital més llarga i ales de 2,2 mm de llargada i 0,9 d'amplada.

## Distribució geogràfica

Es troba a Àsia: Borneo.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Quate, L. W., 1962. A taxonomic study of Borneo Psychodidae (Diptera: Psychodidae). Pacific Insects. 4:1-75.
* 1 2 Catalogue of Life (anglès)
* ↑ uBio (anglès)
* ↑ Ježek, J., 2010. Further new taxa of non-biting moth flies (Diptera: Psychodidae: Psychodinae) from Malaysia. Acta Entomologica Musei Nationalis Pragae. 50:235-252.
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Tendrara

Tendrara (àrab: تندرارة, Tandrāra; àrab: ⵜⵏⴷⵕⴰⵕⴰ, Tndṛaṛa) és una comuna rural de la província de Figuig, a la regió de L'Oriental, al Marroc. Segons el cens de 2014 tenia una població total de 15.390 persones. Està habitada pels nòmades Beniguil.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ tribusdumaroc.free.fr. «Tribus du Maroc». [Consulta: 22 setembre 2015].
# Tandjoeng Kasa

Tandjoeng Kasa (Tanjung Kasa) fou un antic principat natiu de les Índies Orientals Holandeses a la regència de Batoe Bahara (des de 1915 a la d'Asahan), situat a la costa oriental de l'illa de Sumatra a la residència de la Costa Oriental. Tenia una superfície de 51 km².

## Referències

* A. Flicher, Les Etats princiers des Indes néerlandaises, Dreux 2009
# Delminium

Delminium (també Dalminium, Dalmenium, Deminium i Delmis) fou una ciutat dalmata, capital de Dalmàcia al segle ii aC fins a la conquesta romana. Els il·liris de la regió, després de separar-se de la resta d'il·liris, van fundar la ciutat, i d'ella en van prendre el nom de dàlmates (després del 180 aC). Tenia considerable mesura i importància. Appià a De Bellis Illyricus esmenta les seves fortificacions quasi inexpugnables. Fou conquerida pel cònsol romà Gai Marci Fígul I el 156 aC. El 135 aC, Publi Corneli Escipió Nasica en va tornar a destruir les muralles i edificis públics, fet que provocà que ja no es parlés més de la ciutat. El seu districte es deia Dalen i es creu que el seu nom ha subsistit en la plana de Davno a Hercegovina, a l'est de Livno. Tomas de Spalatto que va viure a la primera meitat del segle xiii diu que al seu temps ja havia estat oblidada i que algunes ruïnes de les muralles se suposava que eren les seves restes. Els moderns arqueòlegs l'han identificat amb quatre possibles emplaçaments: Almissa, a la costa, Dalen a Hercegovina, Duvno, prop de Sinj, i Gardun, també prop de Sinj.

## Nota

* ↑ J. J. Wilkes, The Illyrians, 1992, Pàgina 188, "... after whom the Roman province Dalmatia was named, their own name being derived from their principal settlement Delminium near Duvno. Beyond the Dinara, Delmatae occupied the plains of Livno, Glamoc, and Duvno, ..."

## Referències

J. J. Wilkes, The Illyrians, 1992, ISBN 0631198075
# Temporada 1963-64 de l'NBA

La temporada 1963-64 de l'NBA fou la 18a en la història de l'NBA. Boston Celtics fou el campió després de guanyar a San Francisco Warriors per 4-1. Aquest seria el sisè dels vuit anells consecutius que aconseguirien els Celtics.

## Classificacions

* Divisió Est
| Equip | V | D | %V | P |
| Boston Celtics C | 59 | 21 | ,738 | - |
| Cincinnati Royals | 55 | 25 | ,688 | 4 |
| Philadelphia 76ers | 34 | 46 | ,425 | 25 |
| New York Knicks | 22 | 58 | ,275 | 37 |
* Divisió Oest
| Equip | V | D | %V | P |
| San Francisco Warriors | 48 | 32 | ,600 | - |
| St. Louis Hawks | 46 | 34 | ,575 | 2 |
| Los Angeles Lakers | 42 | 38 | ,525 | 6 |
| Baltimore Bullets | 31 | 49 | ,388 | 17 |
| Detroit Pistons | 23 | 57 | ,288 | 25 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | Wilt Chamberlain | San Francisco Warriors | 36,9 |
| Rebots per partit | Bill Russell | Boston Celtics | 24,7 |
| Assistències per partit | Oscar Robertson | Cincinnati Royals | 11,0 |
| Percentatge de tirs de camp | Jerry Lucas | Cincinnati Royals | 52,7 |
| Percentatge de tirs lliures | Oscar Robertson | Cincinnati Royals | 85,3 |

## Premis

* MVP de la temporada
** Oscar Robertson (Cincinnati Royals)
* Rookie de l'any
** Jerry Lucas (Cincinnati Royals)
* Entrenador de l'any
** Alex Hannum (San Francisco Warriors)
* Primer quintet de la temporada
** Wilt Chamberlain, San Francisco Warriors
** Elgin Baylor, Los Angeles Lakers
** Jerry West, Los Angeles Lakers
** Bob Pettit, St. Louis Hawks
** Oscar Robertson, Cincinnati Royals
* Segon quintet de la temporada
** Hal Greer, Philadelphia 76ers
** John Havlicek, Boston Celtics
** Bill Russell, Boston Celtics
** Jerry Lucas, Cincinnati Royals
** Tom Heinsohn, Boston Celtics
* Millor quintet de rookies
** Jerry Lucas, Cincinnati Royals
** Nate Thurmond, San Francisco Warriors
** Rod Thorn, Baltimore Bullets
** Gus Johnson, Baltimore Bullets
** Art Heyman, New York Knicks

## Vegeu també

* Draft de l'NBA del 1964
* Playoffs de l'NBA del 1964
# Temporada 1964-65 de l'NBA

La temporada 1964-65 de l'NBA fou la 19a en la història de l'NBA. Boston Celtics fou el campió després de guanyar a Los Angeles Lakers per 4-1. Aquest seria el setè dels vuit anells consecutius que aconseguirien els Celtics.

## Classificacions

* Divisió Est
| Equip | V | D | %V | P |
| Boston Celtics C | 62 | 18 | ,775 | - |
| Cincinnati Royals | 48 | 32 | ,600 | 14 |
| Philadelphia 76ers | 40 | 40 | ,500 | 22 |
| New York Knicks | 31 | 49 | ,388 | 31 |
* Divisió Oest
| Equip | V | D | %V | P |
| Los Angeles Lakers | 49 | 31 | ,613 | - |
| St. Louis Hawks | 45 | 35 | ,563 | 4 |
| Baltimore Bullets | 37 | 43 | ,463 | 12 |
| Detroit Pistons | 31 | 49 | ,388 | 18 |
| San Francisco Warriors | 17 | 63 | ,213 | 32 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | Wilt Chamberlain | San Francisco Warriors/Philadelphia 76ers | 34,7 |
| Rebots per partit | Bill Russell | Boston Celtics | 24,1 |
| Assistències per partit | Oscar Robertson | Cincinnati Royals | 11,5 |
| Percentatge de tirs de camp | Wilt Chamberlain | San Francisco Warriors/Philadelphia 76ers | 51,0 |
| Percentatge de tirs lliures | Larry Costello | Philadelphia 76ers | 87,7 |

## Premis

* MVP de la temporada
** Bill Russell (Boston Celtics)
* Rookie de l'any
** Willis Reed (New York Knicks)
* Entrenador de l'any
** Red Auerbach (Boston Celtics)
* Primer quintet de la temporada
** Elgin Baylor, Los Angeles Lakers
** Oscar Robertson, Cincinnati Royals
** Jerry West, Los Angeles Lakers
** Bill Russell, Boston Celtics
** Jerry Lucas, Cincinnati Royals
* Segon quintet de la temporada
** Hal Greer, Philadelphia 76ers
** Bob Pettit, St. Louis Hawks
** Wilt Chamberlain, San Francisco Warriors/Philadelphia 76ers
** Gus Johnson, Baltimore Bullets
** Sam Jones, Boston Celtics
* Millor quintet de rookies
** Jim Barnes, New York Knicks
** Willis Reed, New York Knicks
** Wali Jones, Baltimore Bullets
** Howard Komives, New York Knicks
** Joe Caldwell, Detroit Pistons
** Lucious Jackson, Philadelphia 76ers

## Vegeu també

* Draft de l'NBA del 1965
* Playoffs de l'NBA del 1965
# Temporada 1964-1965 del Club Joventut Badalona

La temporada 1964-1965 va ser la 26a temporada en actiu del Club Joventut Badalona des que va començar a competir de manera oficial. La Penya va disputar la seva 9a temporada a la màxima categoria del bàsquet espanyol, acabant la competició en la tercera posició, igualant la posició aconseguida la temporada anterior. Aquesta temporada també va disputar la Copa del Generalíssim, competició en la que va ser tercer. L'equip juga amb l'esponsorització "Fantasit" a la samarreta.

## Resultats
### Lliga espanyola

A la lliga espanyola finalitza en la tercera posició de 8 equips participants. En 14 partits disputats va obtenir un bagatge de 8 victòries i 6 derrotes, amb 940 punts a favor i 800 en contra (+140).

### Copa del Generalíssim

En aquesta edició de la Copa del Generalíssim disputada a Salamanca, el Joventut va quedar eliminat a semifinals a mans del Reial Madrid per 103 a 107. Es va disputar un partit pel tercer i quart lloc que els verd-i-negres van guanyar per 82 a 47 al CB Dimar de València. Prèviament, a quarts, la Penya havia eliminat al CN Vitòria per 95 a 40.

### Altres competicions

El Joventut guanyaria el Trofeu Samaranch derrotant a la final al Picadero per 74 a 70.

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1964-65
* Jugadors
* Josep Lluís
* Enric Margall
* Francesc Buscató
* Amador Rojas
* Joaquim Ballester
* Joan Fa
* Enrique Baturone
* Guifré Gol
* Miguel Homs
* Isidre Vives
* Xavier Mañé
* Francesc Ramón
* Entrenador
* Eduard Kucharski

## Referències

* 1 2 Conde Esteve, Justo; Ramos Pérez, José Ramón. Joventut Badalona. La quinta esencia del basket, 1992, p. 82-83 [Consulta: 16 maig 2018].
* ↑ «Liga española 1965» (en castellà). Linguasport. [Consulta: 28 abril 2018].
* ↑ «XXIX Copa del Generalísimo 1965» (en castellà). Linguasport. [Consulta: 26 abril 2018].
* ↑ «Història: Anys 60: El treball de diverses generacions ens porta a Europa». Penya.com. [Consulta: 30 abril 2018].
# Terrasini

Terrasini (sicilià Terrasini) és un municipi italià, dins de la ciutat metropolitana de Palerm. L'any 2007 tenia 11.129 habitants. Limita amb els municipis de Carini, Cinisi, Partinico i Trappeto.

## Administració

Llista d'alcaldes :
| Període | Identitat | Partit |
| 2007- | Girolamo Consiglio | L'Unione |

## Galeria d'imatges

* Palazzo Cataldi
* Piazza Duomo i Chiesa Madre
* Interior Palazzo d'Aumale
# Dersú

Dersú (en rus: Дерсу) és un poble del krai de Primórie, a l'Extrem Orient de Rússia, que en el cens del 2010 tenia 19 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Derry (Pennsilvània)

Derry és una població dels Estats Units a l'estat de Pennsilvània. Segons el cens del 2000 tenia 2.991 habitants.

## Demografia

Segons el cens del 2000, Derry tenia 2.991 habitants, 1.235 habitatges, i 824 famílies. La densitat de població era de 1.425,7 habitants per quilòmetre quadrat.
Dels 1.235 habitatges en un 29,6% hi vivien nens de menys de 18 anys, en un 48,7% hi vivien parelles casades, en un 14,4% dones solteres, i en un 33,2% no eren unitats familiars. En el 29,6% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,1% tenia menys de 18 anys, un 6,8% entre 18 i 24, un 28,6% entre 25 i 44, un 21,7% de 45 a 60 i un 18,8% 65 anys o més.
L'edat mediana era de 40 anys. Per cada 100 dones de 18 o més anys hi havia 87,1 homes.
La renda mediana per habitatge era de 29.785 $ i la renda mediana per família de 37.585 $. Els homes tenien una renda mediana de 28.641 $ mentre que les dones 21.929 $. La renda per capita de la població era de 15.671 $. Entorn del 10,4% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Derry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Derry». American Fact Finder. Oficina del Cens dels Estats Units, 12-01-2010.
# Districte de Kita-Katsuragi

El districte de Kita-Katsuragi (北葛城郡, Kita-Katsuragi-gun), sovint romanitzat com a Kitakatsuragi, és un districte de la prefectura de Nara, a la regió de Kansai, Japó. És el districte més poblat de la prefectura i el seu municipi més populós és la vila de Kōryō. El nom del districte es pot traduir al català com a "Katsuragi-nord" i té relació amb l'actual ciutat de Katsuragi.

## Geografia

El districte de Kita-Katsuragi es troba localitzat a la part nord-occidental de la prefectura de Nara, limitant al nord amb el districte d'Ikoma i a l'oest amb la prefectura d'Osaka. El districte està format pels municipis de Kanmaki, Kawai, Kôryô i Ôji, tots ells amb la categoria de vila.

### Municipis

Districte de Kita-Katsuragi (2020) :

## Història

El districte de Kita-Katsuragi es creà l'1 d'abril de 1897 fruit de la fusió entre els antics districtes de Katsuge i Hirose. L'1 d'agost del mateix any s'establí que la seu del govern del districte es trobaria a la vila de Takada (actual Yamato-Takada). L'1 d'abril de 1923 s'abolix l'assemblea del districte, tot i que el govern districtal continua existint, encara que poc després, l'1 de juliol de 1926 s'abolix definitivament el govern del districte. Des de 2004, quan se fundà la ciutat de Katsuragi, els límits del districte no han canviat gens.

### Antics municipis

La següent és una llista dels antics municipis del districte amb enllaç als seus actuals municipis:
* Shinjō (新庄町) (1889-2004)
* Taima (當麻町) (1889-2004)
* Kashiba (香芝町) (1956-1991)
* Shimoda (下田村) (1889-1956)
* Goidō (五位堂村) (1889-1956)
* Takada (高田町) (1889-1948)
* Shizumi (志都美村) (1889-1956)
* Matsuzuka (松塚村) (1889-1927)
* Senami (瀬南村) (1889-1955)
* Dongo (土庫村) (1889-1927)
* Nijō (二上村) (1889-1956)
* Umami (馬見町) (1889-1955)
* Hashio (箸尾町) (1889-1956)
* Iwasono (磐園村) (1889-1941)
* Iwaki (磐城村) (1889-1956)
* Kudara (百済村) (1889-1955)
* Ukiana (浮孔村) (1889-1941)
* Okanishi (陵西村) (1889-1956)

## Referències

* ↑ «Còpia arxivada». Arxivat de l'original el 2016-11-04. [Consulta: 4 desembre 2020].
* ↑ https://geoshape.ex.nii.ac.jp/city/resource/?%E5%8C%97%E8%91%9B%E5%9F%8E%E9%83%A1
# Teatre Moratín

El Teatre Moratín va ser una sala de teatre al carrer de Muntaner, 246 de Barcelona, on anteriorment havia estat el Cine Aristos. L'autor teatral Jaume Salom i Vidal va ser-ne l'impulsor. S'inaugurà el mes de desembre de 1967 i fou teatre fins a l'any 1974, tornant després a ser un cinema. Des de 1982 a 1995 va ser un teatre de music-hall anomenat Belle Époque, dirigit per la vedet Dolly van Doll.
Actualment, hi ha la sala de festes Luz de Gas.

## Estrenes

* 1968. La casa de las chivas, de Jaume Salom.
* 1968. El tragaluz d'Antonio Buero Vallejo
* 1968. Los huevos de avestruz d'André Roussin.
* 1969. Flor de cactus de Barillet i Grédy.
* 1970. Visquem un somni de Sacha Guitry.
* 1970. Viaje en un trapecio de Jaume Salom.
* 1972. Descalzos en el parque de Neil Simon.
* 1972. Los secuestrados de Altona de Jean Paul Sartre, adaptació de Alfonso Sastre.
* 1973. Macbett d'Eugène Ionesco

## Referències

* ↑ Martínez Tomás, A. «TEATRO MORATIN. Estreno de «VIAJE EN UN TRAPECIO»». La Vanguardia, 29-11-1970, pàg. 55.
# Districte de Toplica

El Districte de Toplica (en serbi: Топлички округ, Toplički okrug) és un districte de Sèrbia que s'estén pels territoris del sud del país. Té una població de 91.754 habitants, i el seu centre administratiu és Prokuplje. El districte es va anomenar així pel riu Toplica, que creua el seu territori.

## Municipis

El districte està format pels municipis de:
* Prokuplje
* Blace
* Kuršumlija
* Žitorađa

## Demografia

La composició ètnica del districte segons el cens de 2011 és la següent:
| Grup ètnic | Població |
| Serbis | 85.750 |
| Gitanos | 3.945 |
| Altres | 2.059 |
| Total | 91.754 |

## Referències

Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Rüdlingen

Rüdlingen és un municipi del cantó de Schaffhausen (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mogukorovka

Mogukorovka - Могукоровка (rus) - és un khútor del krai de Krasnodar, a Rússia. Es troba al conjunt de llacunes que formen la desembocadura del riu Kirpili. És a 30 km al nord-oest de Kalíninskaia i a 86 km al nord-oest de Krasnodar.
Pertany al khútor de Gretxànaia Balka.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
# Hugo (Oklahoma)

Hugo és una ciutat dels Estats Units a l'estat d'Oklahoma. Segons el cens del 2000 tenia 5.536 habitants.

## Demografia

Segons el cens del 2000, Hugo tenia 5.536 habitants, 2.309 habitatges, i 1.415 famílies. La densitat de població era de 385,8 habitants per km².
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Hugo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Hugo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].